**БЪЛГАРСКА МАСТЪРС ФЕДЕРАЦИЯ**

**Правила за прилагане на противоепидемичните мерки**

**при провеждане на тренировки и състезания**

Във връзка с удължаване на срока на извънредната епидемична обстановка в страната Българска мастърс федерация актуализира предприетите свои мерки и правила:

1. Българска мастърс федерация запознава своевременно всички свои клубове, членове на организацията, с актуализираните заповеди на Министерство на здравеопазването и на Министерство на младежта и спорта, свързани с новосъздадената обстановка в страната и изискванията за спазване на конкретни мерки. Като многоспортова федерация БМФ следва да съблюдава изискванията за безопасно провеждане на процесите /тренировъчни и състезателни/ и при индивидуалните и при колективните спортове.
2. В тази връзка всички колективни и индивидуални тренировъчни спортни събития за всички възрастови групи на закрито се провеждат без присъствие на публика. При провеждане на състезания на открито се допуска публика до 1000 души в сектор при заетост на местата не повече от 50%, настаняване на зрителите през седалка, на дистанция от 1,5 м. При събитията на закрито да се съблюдават стриктно същите мерки за настаняване на зрителите – през седалка, на 1,5 м дистанция.
3. С оглед спазването на въведените противоепидемични мерки в страната и с цел ограничаване на разпространението на COVID-19 и предвид възрастовия диапазон на членовете на БМФ, федерацията въвежда допълнителни мерки и правила при провеждане на тренировки и състезания:
4. Всички тренировъчни занимания при индивидуалните спортове да се провеждат самостоятелно задължително с носене на предпазна маска от треньорите, длъжностните лица на открито както и от спортистите /когато движението им го позволява/, дезинфекция на ръцете и спортните уреди преди и след употребата им и др.
5. Всички тренировъчни занимания при колективните спортове да се провеждат също с носене на предпазни маски и при спазване на необходимата дистанция от 1,5 м от треньори, длъжностни лица и обслужващ персонал както и от спортистите /при възможност/, задължителна дезинфекция на ръцете и употребяваните уреди и съоръжения – преди и след употребата им.
6. Когато заниманията се провеждат на закрито стриктно се контролира и проверява спазването на предписаните по-горе мерки от обслужващия персонал на съответното съоръжение, зала – при входа да се проверява температурата на всички спортисти и участници в процеса, да са поставени дезинфектанти, да е дезинфекцирано помещението и съответните уреди, които периодично отново да се дезинфекцират по време на тренировъчното занимание.
7. При организация на състезания:

* До участие в състезания категорично не се допускат състезатели и треньори, на които е констатирана повишена температура, които са без документ за медицински преглед, удостоверяващ, че нямат симптоми на кашлица, зачервено гърло, хрема, мускулни болки, отпадналост и др.
* Всички лица, които директно или индиректно участват в състезанията или в тяхната подготовка /състезатели, треньори, длъжностно лица, обслужващ персонал/, регулярно да бъдат тествани с PCR-тестове за наличие на COVID-19. Всеки от тях е длъжен да представи тази информация на ръководството на състезанието преди започването му.
* Всички регистрирани случаи на COVID-19 на спортисти и длъжностни лица в клубовете, членове на БМФ, да бъдат заведени в регистър във федерацията.
* Състезатели, треньори, технически екип, ръководители, съдии, обслужващ персонал преди състезанието са длъжни да представят заверени от личните им лекари документи, издадени максимум 72 ч. преди това, удостоверяващи здравословното им състояние в момента както и историята на заболяването с COVID-19 /ако е имало такова/.
* Всички участници в състезанието попълват и предоставят на ръководството на състезанието формуляр, изготвен от БМФ /Приложение 1/, с който декларират, че са запознати с правилата и изискваните противоепидемични мерки за безопасност при провеждане и участие в спортното събитие.
* Техническите конференции преди даденото състезание се провеждат с участието на минимален брой хора /не повече от 1 представител на СК/ в помещение, осигуряващо възможност за необходимата дистанция между хората, при стриктното спазване на всички горепосочени предпазни мерки.
* Треньорите на отборите да следят за спазване на посочените мерки също и за носенето на предпазните маски /когато това е възможно/ – преди и след стартовете, по време на Техническа конференция или Съдийско заседание.
* Лекарят на конкретното състезание по съответния спорт е длъжен да провери медицинските документи на участниците и да гарантира, че те са годни за участие, без риск да заразят някой друг с COVID-19.
* В случай на установяване на наличие на симптоми или съмнение за такива, както и при положителен тест за COVID-19, на който и да е от участниците в процеса /състезатели, треньори, технически лица, обслужващ персонал/, конкретното лице се поставя веднага в изолация. А всички останали, които са били в контакт с него, да бъдат подложени на PCR тест. В случай на 2 последователни отрицателни резултата от проби, взети в 2 последователни дни, лицето може да продължи участието си в състезанието.

1. Домакините и организаторите на дадено състезание са длъжни да осигурят всички необходими условия и предпазни мерки за провеждане на проявата без риск от заразяване и разпространение на коронавируса – дезинфекцирани зала, съблекални, тоалетни, спортни съоръжения, както и лекар, линейка, термометър, дезинфектанти, мокри кърпички, маски за лица /в случай, че има такива, които не носят със себе си/.
2. Домакините са длъжни да осигурят подходящи места за публиката, ръководителите, длъжностите лица, медии, изолирани от участниците. Членовете на различните отбори не могат да контактуват помежду си /извън наложителната близост в процеса на състезанието/.
3. По време на тренировъчни или състезателни дейности на БМФ, на съответните спортни съоръжения не се допуска провеждане на спортни услуги за граждани. Спортни услуги за граждани се допускат извън часовете, предвидени за тренировки и състезания на спортистите.
4. Лицата, които директно или индиректно участват в тренировъчните и състезателните процеси /спортисти, състезатели, треньори, длъжностни лица, обслужващ персонал/, които вече са преболедували COVID-19, не подлежат на тестване в следващите 6 месеца. Удостоверяването се извършва от личния лекар и се съхранява във федерацията.
5. БМФ предоставя на всички спортни клубове тези правила, с които трябва да бъдат запознати техните спортисти и треньори. За спазването на тези изисквания следят треньорите на клубовете както и съдиите. В случай на нарушение съответният отбор получава предупреждение, при повторно нарушение отборът или конкретен състезател ще бъде отстранен от участие.

***Забележка:*** *Всяко едно правило важи в случай, че не е налице изрична забрана със заповед от Министерство на здравеопазването.*

Актуализираните Правила на БМФ са съгласувани с Управителния съвет на федерацията. Ръководството на Българска мастърс федерация ще следи за стриктното изпълнение на всички препоръчани от Министерството на здравеопазването и Министерството на спорта мерки за опазване здравето на нашите спортисти и всички хора, ангажирани и участващи в процеса на подготовката им и при участието им в състезанията.

**БМФ**

**ПРИЛОЖЕНИЕ 1**

**ФОРМУЛЯР ЗА УЧАСТИЕ В СЪСТЕЗАНИЕ НА БМФ**

Име......................................................................................................................

Фамилия.............................................................................................................

Спортен клуб.....................................................................................................

Страни, посетени през последните 14 дни.....................................................

Били ли сте в контакт със заразен от COVID-19? ..........................................

Били ли сте под карантина?............................................................................

Имали ли сте положителен PCR тест?............................................................

Изпитвате ли някой от следните симптоми: кашлица, задух, умора, болки в гърлото, в гърдите, висока температура, гадене, втрисане?..........................................................

Декларирам, че съм запознат с Правилата и противоепидемичните мерки на БМФ срещу разпространението на COVID-19......................................................................

Участник в състезанието....................................................

/подпис/